ตอนนี้เป็นหนองในคะแต่ไม่กล้าไปหาไม่ใช้มีคู่นอนหลายคนนะค่ะแต่สามีแอบไปมีคนอื่นค่ะอาการมีหนองไหลมีกลิ่นคันแสบเวลาเหยียวมีอาการบวมในช่องคลอดปวดท้องน้อยใช้นิ้วลวงเข้าไปมีของเหลวสีขาวอมเหลืองเหมือนปนเลือดนิดๆเป็นก้อนๆเยอะมายิ้งลวงยิ่งเยอะอายค่ะไม่กล้าไปหามชื้อยามาทานแล้วตอนเป็นครั้งแรงยา8เม็ดค่ะหายแล้วไม่มีอาการดังที่กาวมาข้างต้นพอมีอะไรกับแฟนอีกกะกลับมาเป็นอีกแต่ครั้งนี้เป็นมากกว่าเดิมคือเหยียวไม่ค่อยออกปวดแสบปวดร้อนเวลาโดน้ำหรือเหยียวมีความรู้สึกเหมือนช่องคลอดมันบวมมากกว่าเดิมมียาตัวไหนช่วยได้ไหมค่ะหรือต้องหาอย่างเดียว
สวัสดีค่ะ อาการในครั้งหลังของ คือปัสสาวะไม่ค่อยออก ปวดแสบปวดร้อนเวลาปัสสาวะ รู้สึกช่องคลอดบวม อาจเป็นอาการของการติดเชื้อทางเดินปัสสาวะส่วนล่าง ซึ่งมีสาเหตุจาก1.การติดเชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย พบในผู้หญิงมากกว่าผู้ชาย หญิงตั้งครรภ์ ผู้สูงอายุ และผู้ที่มีโรคเบาหวาน2 การติดเชื้อจากโรคติดต่อทางเพศสัมพันธ์ เชื้อแบคทีเรียเหล่านี้อาจหลุดเข้าไปในกระเพาะปัสสาวะ และทำให้เกิดการอักเสบตามมาได้ เช่น-หนองในแท้นอกจากจะมีอาการปัสสาวะแล้วรู้สึกเจ็บหรือแสบ มักมีตกขาวผิดปกติร่วมด้วย อาจมีปวดท้องน้อยได้ถ้าเชื้อลามไปถึงปีกมดลูก จะทำให้มีไข้สูง หนาวสั่น ปวด และกดเจ็บตรงท้องน้อยแบบปีกมดลูกอักเสบ-หนองในเทียมส่วนใหญ่มักไม่ค่อยมีอาการ ส่วนน้อยคือมีอาการตกขาวผิดปกติ มีปัสสาวะแสบขัดหากเชื้อลามไปถึงปีกมดลูก อาจมีอาการหรือไม่มีอาการก็ได้ แต่ในกรณีที่มีอาการ จะทำให้มีอาการปวดท้องน้อย ปวดหลัง คลื่นไส้ มีไข้ ปวดท้องน้อยในขณะที่มีเพศสัมพันธ์ หรือมีเลือดออกผิดปกติในระหว่างรอบเดือน-เริมที่อวัยวะเพศ จะพบผื่นที่เป็นตุ่มนูนแดง ตุ่มน้ำ หรือเป็นแผลแดงๆ คล้ายแผลถลอกบริเวณปากช่องคลอด อาจพบที่ก้นและรอบทวารหนักร่วมด้วย จะมีอาการเจ็บหรือคันที่ตุ่มหรือแผล อาจมีตกขาวผิดปกติ และปัสสาวะแสบขัด เวลาตุ่มหรือแผลโดนน้ำหรือปัสสาวะก็จะรู้สึกแสบได้การรักษาการติดเชื้อแต่ละชนิดจะใช้ยาไม่เหมือนกัน หากใช้ไม่ตรงกับโรค อาการก็ย่อมหายช้าค่ะ ในกรณีของ อาการในครั้งแรกน่าจะเกิดจากการติดเชื้อหนองในแท้หรือหนองในเทียม ส่วนอาการในครั้งที่ 2 น่าจะเป็นการติดเชื้ออีกอย่าง ซึ่งน่าจะเป็นเริมค่ะ แต่เนื่องจากการวินิจฉัยเฉพาะจากอาการมีโอกาสผิดพลาดได้ แนะนำให้ ไปพบสูติ-นรีแพทย์เพื่อตรวจนะคะ จะได้รับการรักษาที่ตรงกับโรค อาการจะได้หายขาดค่ะ